

# Татарстан Премьер-министры Илдар Халиков Валентин Юдашкин белән очрашты

*07.11.2015*


Татарстан Республикасы Премьер-министры Илдар Халиков бүген Россия Федерациясе халык рәссамы, Россия Бию спорты берлеге президенты Валентин Юдашкин белән очрашты.


Очрашу ТР Хөкүмәте йортында узды, анда ТР Министрлар Кабинеты Аппаратының ТР мәдәният һәм халыклар телләрен үстерү идарәсе җитәкчесе Гөлшат Нигъмәтуллин катнашты.


Очрашу барышында Валентин Юдашкин Казанда беренче тапкыр булуын белдерде.


Илдар Халиков һәм Валентин Юдашкин Россиядә бию спортын үстерү мәсьәләләре һәм башка актуаль темалар буенча фикер алыштылар.


Искә төшерәбез, Россия Бию спорты берлеге президенты Валентин Юдашкин Татарстан башкаласына акробатик рок-н-ролл буенча дөнья чемпионаты һәм беренчелеге, акробатик рок-н-ролл буенча Европа беренчелеге ачылышы тантанасында катнашу өчен килде.

Белешмә өчен:

“Россия Бию спорты берлеге” гомумроссия иҗтимагый спорт оешмасы 2012 елның 3 февралендә оештырылды.


Акробатик рок-н-ролл буенча дөнья һәм Европа чемпионатлары 7 һәм 8 ноябрьдә Казанда уза. Анда Россия, Швейцария, Бельгия, Чехия, Венгрия, Молдова һәм Словения кебек 7 илдән 568 спортчы катнашачак.


*ТР Президенты матбугат хезмәте, Елена Бритвина.*
Татарстан Премьер-министры Илдар Халиков Валентин Юдашкин белән очрашты